སྟ་ཆེན་བྲག་རི་ཧར་གཤགས་ནི།འཛམ་གླིང་གེ་སར་རྒྱལ་པོའི་དྲག་ཆས་ཤིག་ཡིན་ཞིང་།རྨ་ཤེལ་བྲག་གི་གཏེར་ལས་བཏོན་པ་དང་དགྲ་ལྷའི་གོ་མཚོན་སྣ་དགུའི་གྲས་སུ་གཏོགས།དེར་མཚོན་ཆ་གཞན་དང་མི་མཚུངས་པའི་ཁྱད་ཆོས་ཡོད་པ་ནིལྕགས་མོའི་འབྲི་རྫོང་ལས།མཐིང་མདོག་རྡོ་ཞུན་བཅུད་ལས་བཏོན།།སྔོན་པོ་ནམ་མཁའི་རང་མདངས་ཅན།།ལྕགས་འདི་གོར་མ་རྡོ་ལས་བྱུང་།།ངར་ལྕགས་ཕ་བུ་དཔའ་རྒོད་འཛོམས།།མཉེན་ལྕགས་མ་སྲུ་སྤྱང་གྲུང་ལྡན།།ལྕགས་སྣ་དགུ་ཡི་ཡང་ཞུན་བསགས།།སྟ་མགོ་ཟླ་བ་ཚེ་འདྲར་བརྡུངས།།སྟ་རྟིང་འཇའ་ཚོན་བཀྲ་བར་བརྡུངས།།དངུལ་ཆུས་གཡུང་དྲུང་རི་མོ་བྲིས།།སྟ་ཡུ་སེང་ལྡེང་སྡོང་བོ་བྱས།།ཞེས་བྲིས་ཡོད་པ་ལྟར་དང་ཐོག་རུ་ནམ་མཁའ་རྒྱལ་མཚན་ཆམ་ལ་ཕབ་བྱེད་ཀྱི་ལག་ཆའང་སྟ་ཆེན་བྲག་རི་ཧར་གཤགས་འདི་ཡིན་ནོ།།